stanford-oval/wikipedia huggingface dataset:
Australian avoin tennisturnaus 2024

Australian avoin tennisturnaus 2024 pelattiin 14.–28. tammikuuta 2024 Melbournessa. Se oli kaikkiaan 112:s Australian avoin tennisturnaus ja vuoden ensimmäinen grand slam -turnaus.
Miesten kaksinpelissä puolustava mestari oli Novak Đoković ja naisten kaksinpelissä Aryna Sabalenka.
Sabalenka uusi mestaruuden voittaen loppuottelussa Zheng Qinwenin. Sabalenka ei hävinnyt seitsemässä pelaamassaan ottelussa erääkään. Miesten kaksinpelissä Jannik Sinner voitti uransa ensimmäisen grand slam -mestaruuden.
Sijoitetut pelaajat

| --- | --- |
 Miesten kaksinpeli Pääartikkeli: miesten kaksinpeli  Novak Đoković (välierät)   Carlos Alcaraz (puolivälierät)   Daniil Medvedev (loppuottelu)   Jannik Sinner (mestari)   Andrei Rubljov (puolivälierät)   Alexander Zverev (välierät)   Stéfanos Tsitsipás (4. kierros)   Holger Rune (2. kierros)   Hubert Hurkacz (puolivälierät)   Alex de Minaur (4. kierros)   Casper Ruud (3. kierros)   Taylor Fritz (puolivälierät)   Grigor Dimitrov (3. kierros)   Tommy Paul (3. kierros)   Karen Hatšanov (4. kierros)   Ben Shelton (3. kierros)   Frances Tiafoe (2. kierros)   Nicolás Jarry (1. kierros)   Cameron Norrie (4. kierros)   Adrian Mannarino (4. kierros)   Ugo Humbert (3. kierros)   Francisco Cerúndolo (2. kierros)   Alejandro Davidovich Fokina (2. kierros)   Jan-Lennard Struff (2. kierros)   Lorenzo Musetti (2. kierros)   Sebastián Báez (3. kierros)   Félix Auger-Aliassime (3. kierros)   Tallon Griekspoor (3. kierros)   Sebastian Korda (3. kierros)   Tomás Martín Etcheverry (3. kierros)   Aleksandr Bublik (1. kierros)   Jiří Lehečka (2. kierros) :  Naisten kaksinpeli Pääartikkeli: naisten kaksinpeli  Iga Świątek (3. kierros)   Aryna Sabalenka (mestari)   Jelena Rybakina (2. kierros)   Cori Gauff (välierät)   Jessica Pegula (2. kierros)   Ons Jabeur (2. kierros)   Markéta Vondroušová (1. kierros)   María Sákkari (2. kierros)   Barbora Krejčíková (puolivälierät)   Beatriz Haddad Maia (3. kierros)   Jeļena Ostapenko (3. kierros)   Zheng Qinwen (loppuottelu)   Ljudmila Samsonova (1. kierros)   Darja Kasatkina (2. kierros)   Veronika Kudermetova (1. kierros)   Caroline Garcia (2. kierros)   Jekaterina Aleksandrova (1. kierros)   Viktoryja Azaranka (4. kierros)   Elina Svitolina (4. kierros)   Magda Linette (1. kierros, luovutus)   Donna Vekić (1. kierros)   Sorana Cîrstea (1. kierros)   Anastasija Potapova (1. kierros)   Anhelina Kalinina (1. kierros)   Elise Mertens (2. kierros)   Jasmine Paolini (4. kierros)   Emma Navarro (3. kierros)   Lesja Tsurenko (3. kierros)   Zhu Lin (1. kierros)   Wang Xinyu (1. kierros)   Marie Bouzková (1. kierros)   Leylah Fernandez (2. kierros)
Aiheesta muualla

Viralliset sivut
Benin kesäolympialaisissa 1996

Benin osallistui Atlantan kesäolympialaisiin vuonna 1996 joukkueella, johon kuului viisi urheilijaa. He kaikki osallistuivat yleisurheiluun. Maan lipunkantajana avajaisissa toimi pikajuoksija Laure Kuetey. Kyseessä oli maan kuudes esiintyminen olympialaisissa, eikä se saavuttanut mitaleita.
Joukkue > Yleisurheilu

Eric Agueh - Miesten 100 metrin juoksu, 4x100 metrin viesti
Pascal Dangbo - Miesten 200 metrin juoksu, 4x100 metrin viesti
Arcadius Fanoi - Miesten 4x100 metrin viesti
Issa Alassane-Ousséni - Miesten 4x100 metrin viesti
Laure Kuetey - Naisten 200 metrin juoksu
Avisa Nordland

| Avisa Nordland |
| --- | --- |
 Avisa Nordlandin toimitalo.
Lehtityyppi:  sanomalehti
Levikki:  15 360 (paperilehti)
Kokonaislevikki:  17 862
Perustettu:  2002
Päätoimittaja:  Jan-Eirik Hanssen
Sivukoko:  tabloidi
Ilmestymistiheys:  päivittäin ma-la
Kieli:  norja
Aiheesta muualla
Kotisivu
Avisa Nordland on norjalainen päivälehti, joka ilmestyy Bodøssa Nordlandin läänissä. Lehti on perustettu vuonna 2002 yhdistämällä Nordlandsposten ja Nordlands Framtid. Pääomistaja on norjalainen Amedia (62 prosenttia vuonna 2006). Vuonna 2016 lehden levikki oli 17 862.
Energiakriisi

Energiakriisi on ihmisen taloudellisen toiminnan käyttämän energian puutteen ja sen aiheuttaman hinnan kohoamisen aiheuttama kriisi.
Merkittävä maailmanlaajuinen energiakriisi syntyi ensimmäisen kerran 1970-luvun öljykriisin yhteydessä.
Merkittävä energiakriisi alkoi 2021 COVID-19-pandemian ja vuoden 2020 Venäjän–Saudi Arabian öljysodan jälkeen, kun energian kysyntä alkoi nousta normaaliksi.
Kesällä 2021 energian hinta nousi 17 %, mikä aiheutti euroalueelle 13 vuoteen suurimman 3,4 % inflaation. Syyskuussa 2021 maakaasun hinta oli Euroopassa 6,5-kertainen vuoteen 2019 verrattuna. Lokakuussa hinta nousi entisestään kun talvesta ennustettiin kylmää.
Benimle Oynar Mısın?

| Benimle Oynar Mısın? Bülent Ortaçgil |
| --- | --- | --- |

Studioalbumin tiedot
 Äänitetty : 1974
 Julkaistu: 1974
 Formaatti: LP, CD
 Tyylilaji: folkmusiikki, jazz
 Kesto: 34.21
 Levy-yhtiö: 1 Numara Plakçılık
Bülent Ortaçgilin muut julkaisut
|   | Benimle Oynar Mısın? 1974 | 2. Perde 1990 |
Benimle Oynar Mısın? on folk- ja jazzmuusikko Bülent Ortaçgilin ensimmäinen albumi. LP julkaistiin vuonna 1974 ja se on turkkilaisen populaarimusiikin tunnetuimpia. 
Etenkin nimikkokappale (suom. soittaisitko / pelaisitko kanssani?) on edelleen suosittu. 
Äänitteen kappaleet ovat laulajan itsensä säveltämiä ja sanoittamia, poikkeuksena kuitenkin Yağmur, jonka sanat ovat ruotsalaisrunoilija Artur Lundkvistin.
Singlejulkaisussa olivat kappaleet Olmalı Mı Olmamalı (A-raita) ja Şık Latife (B-raita).
Esittäjät

Bülent Ortaçgil - laulu, akustinen kitara
Nükhet Ruacan   - laulu
Onno Tunç - bassokitara
Ergun Pekakçan  - piano
Cezmi Başeğmez  - rummut, symbaalit
Erol Duygulu    - elektroninen tenorisaksofoni
Attila Özdemiroğlu    -vibrafoni, huilu, pasuuna
Erdoğan Ergun, Metin Örser, Tuncer Özcan    - trumpetti
Şat Yapım Yaylı Sazlar Topluluğu   - jousisoittimet
Kappaleet

A-puoli
Günaydın 2:02
Kediler 3:27
Olmalı Mı Olmamalı Mı 2:06
Anlamsız 1:30
Herşey Sevgiyle Başlar 3:03
Suna Abla 1:52
Bahar Türküsü  2:23
B-puoli
Benimle Oynar Mısın 2:17
Yağmur 2:28
Sen Varsın 2:08
Yüzünü Dökme Küçük Kız 2:15
Şık Latife 2:52
Dört Kişili Düş 3:12
Günaydın II 1:52
Ecser

| Ecser |
| --- | --- |
 vaakuna
 Ecser
 Koordinaatit: 47°26′40″N, 19°19′34″E 
Valtio:  Unkari
Lääni:  Pest
Hallinto:  
 – Pormestari:  István Harazin
Pinta-ala:  
 – Kokonaispinta-ala:  13,11 km²
Korkeus:  403 m
Väkiluku (1.1.2017):  3 790
Aikavyöhyke:  UTC+1
 – Kesäaika:  UTC+2
Postinumero:  2233
Suuntanumero(t):  29
 
 http://www.ecser.hu/ 
Infobox OKVirheellinen NIMI-arvo: 
Ecserin kirkko
Ecser on kunta Unkarissa, Pestin läänissä. Sillä on slovakialainen vähemmistö, kylän nimi slovakiksi on Ečer.
Sijainti

Ecser sijaitsee kaakkoon Budapestistä, Ferihegyin kansainvälisen lentoaseman vieressä. Ecserin naapurikyliä ovat Vecsés, Üllő, Maglód. Moottoritie M0 kulkee Ecserin ohitse.
Historia

Muinaistieteelisten tutkimuksien mukaan kylän alueella keltit, sarmaatit, avaarit, skyytit ja roomalaiset asuivat. Erityisesti sarmaatien asetus oli merkittävä.
Ensimmäinen kirjallinen merkintä Ecseristä on vuodelta 1315, mutta kylä oli silloin ollut olemassa jo noin 300 vuotta. Kylän nimi on tullut legendan mukaan ruhtinas Árpádilta, joka kävi Ecserissä ja kysyi paikallisilta kylän nimeä, mutta he eivät osanneet sanoa sitä hänelle. Ruhtinas sanoi asukkaille, että kylä nimetään "tämän tammen" (hänen lähellään olleen tammen) mukaan: tammi on unkariksi cser ja tämä oli tuohon aikaan unkariksi e.
Turkkilaisten vallattua 1500-luvulla osan Unkaria kylä lakkasi olemasta. Ecser asutettiin uudestaan vasta vuoden 1699 jälkeen. Ecserissä on nykyään slovakialainen vähemmistö, jonka esivanhemmat tulivat Ecseriin 1700-luvulla.
Ecserin ystävyyskunnat

Zlaté Klasy / Nagymagyar, Slovakia
Kumbag, Turkki
Aiheesta muualla

Kunnan verkkosivusto (unkariksi) (englanniksi) (slovakiksi)
Kuvia tai muita tiedostoja aiheesta Ecser Wikimedia Commonsissa
Devin Townsend

| Devin Garrett Townsend |
| --- | --- |
 Devin Townsend vuoden 2010 Tuska-festivaalilla.
Henkilötiedot
Syntynyt: 5. toukokuuta 1972 (ikä 52)
Ammatti:  laulaja, lauluntekijä, musiikkituottaja, muusikko
Muusikko
Laulukielet:  englanti
Aktiivisena:  1993–
Tyylilajit:  progressiivinen metalli, progressiivinen rock, extreme metal, industrial metal, thrash metal, avant-garde metal, ambient
Soittimet:  laulu, kitara, basso, kosketinsoitin, ohjelmointi
Yhtyeet:  The Devin Townsend Band, The Devin Townsend Project, Strapping Young Lad
Levy-yhtiöt:  HevyDevy, Century Media, InsideOut
Aiheesta muualla
www.hevydevy.com
  [ Muokkaa Wikidatassa ] [ ohje ]  
Devin Garrett Townsend (s. 5. toukokuuta 1972 Vancouver, Brittiläinen Kolumbia, Kanada) on kanadalainen laulaja, kitaristi, tuottaja, säveltäjä ja sanoittaja. Hänet tunnetaan muun muassa perustamastaan metalliyhtyeestä Strapping Young Ladista, minkä lisäksi hän on julkaissut useita sooloalbumeja.
Ura

Steve Vai pestasi 19-vuotiaan Townsendin laulajaksi Sex & Religion -levylleen, mikä oli Townsendin ensikosketus musiikkibisnekseen. Vuonna 1995 hän julkaisi projektinimellä Strapping Young Lad ensimmäisen albuminsa, Heavy as a Really Heavy Thing. Albumi, jonka Townsend teki lähes kokonaan itse, herätti huomiota raskaudellaan ja Townsendin monipuolisilla vokalisoinneilla. Strapping Young Ladin debyyttialbumin julkaisun jälkeen Townsend kokosi yhtyeelle sen lopettamiseen saakka samana pysyneen peruskokoonpanon: Gene Hoglan (rummut), Jed Simon (kitara) ja Byron Stroud (basso). Vuonna 1997 julkaistiin yhtyeen toinen studioalbumi City sekä live-albumi No Sleep 'till Bedtime. Kolmas SYL-albumi Strapping Young Lad ilmestyi vuonna 2003 ja Alien vuonna 2005. Samana vuonna Devin perusti oman levymerkkinsä, HevyDevy Recordsin. Biomech (1997, projektinimellä Ocean Machine, jolla albumia yleensä kutsutaan), Infinity (1998), Physicist (2000), Terria (2001) ja The Devin Townsend Band -nimikkeellä tehdyt Accelerated Evolution (2003) ja Synchestra (2006) ovat kaikki olleet tyyliltään erilaisia, mutta käsitelleet kaikki teemoissaan kaksisuuntaisesta mielialahäiriöstä kärsivän Devinin elämää kuin musiikillinen päiväkirja.
Townsendin sooloalbumien musiikki on useimmiten kokeilevaa, progressiivista, tahdiltaan rauhallista metallimusiikkia. Kappaleet on äänitetty lukuisilla raidoilla, joka tuottaa taustalle ainutlaatuisen "äänivallin"; sama kitaramelodia voi esiintyä monta kertaa päällekkäin, laulu moninkertaistetaan kuoroksi, ja sampleja, efektejä ja kosketinraitoja on useita. Sanoitukset ovat usein tajunnanvirtatyylisiä ja ironisia.
Laulajana Townsend on noussut metallipiireissä maailmanmaineeseen, ja on vieraillut useiden yhtyeiden ja artistien levyillä vokaaleissa. Hänen ääntänsä arvostetaan etenkin sen monipuolisuuden johdosta. Townsendin laulutyylit vaihtelevat death metal -murinasta puolipuhtaaseen melodiseen huutoon ja puhtaaseen lauluun.
Townsend on toiminut myös muun muassa Lamb of Godin ja Soilworkin albumien tuottajana.
Yksityiselämä

Townsend asuu Pitt Meadowsissa, Kanadassa vaimonsa Tracyn ja poikansa Reynerin kanssa.
Diskografia

| --- | --- |
 Soolotuotanto Punky Brüster - Cooked on Phonics (1996)  Ocean Machine: Biomech (1997)  Infinity (1998)  Physicist (2000)  Terria (2001)  Devlab (2004)  The Hummer (2006)  Ziltoid the Omniscient (2007)  Empath (2019)  The Puzzle (2021)  Snuggles (2021)  Lightwork (2022)  PowerNerd (2024) The Devin Townsend Band Accelerated Evolution (2003)  Synchestra (2006) Casualties of Cool Casualties of Cool (2014) :  The Devin Townsend Project Ki (2009)  Addicted (2009)  Deconstruction (2011)  Ghost (2011)  Epicloud (2012)  Z² (2014)  Transcendence (2016) Strapping Young Lad Heavy as a Really Heavy Thing (1995)  City (1997)  Strapping Young Lad (2003)  Alien (2005)  The New Black (2006)
Aiheesta muualla

Kuvia tai muita tiedostoja aiheesta Devin Townsend Wikimedia Commonsissa
Devin Townsendin ja HevyDevy Recordsin sivusto (englanniksi)
Devin Townsend
| --- | --- |
Yhteistyökumppanit:   Gene Hoglan  Duris Maxwell  Jed Simon  Byron Stroud  Chris Valagao  Anneke van Giersbergen  Ryan Van Poederooyen  Adrian White  Dave Young 
Soolotuotanto:   Punky Brüster - Cooked on Phonics  Ocean Machine: Biomech  Infinity  Physicist  Terria  Devlab  The Hummer  Ziltoid the Omniscient  Empath  The Puzzle  Snuggles 
The Devin Townsend Band:   Accelerated Evolution  Synchestra 
Devin Townsend Project:   Ki  Addicted  Deconstruction  Ghost  Epicloud  Z²  Transcendence 
Casualties of Cool:  Casualties of Cool
Livealbumit:   By a Thread – Live in London 2011  The Retinal Circus 
Musiikkiboksit:  Contain Us
Aiheeseen liittyvää:   Strapping Young Lad  Steve Vai  The Wildhearts  Zimmers Hole 
Strapping Young Lad
| --- | --- |
Studioalbumit:   Heavy as a Really Heavy Thing  City  Strapping Young Lad  Alien  The New Black 
EP:t:   Tour EP  C:enter:### 
Livealbumit:  No Sleep 'till Bedtime
Kokoelmat:  1994–2006 Chaos Years
Singlet:   "S.Y.L."  "Detox"  "Relentless"  "Love?"  "Wrong Side" 
DVD:t:  For Those Aboot to Rock: Live at the Commodore
Katso myös:   Steve Vai  Zimmers Hole  Fear Factory  Dark Angel  Death  Dethklok  Front Line Assembly
Eija Vilpas (albumi)

| Eija Vilpas Eija Vilpas |
| --- | --- | --- |

Studioalbumin tiedot
 Äänitetty : 1993
 Julkaistu: 1993
 Formaatti: CD-levy, C-kasetti
 Tuottaja(t): Eero Lupari
 Tyylilaji: huumori
 Kesto: 41.45
 Levy-yhtiö: Audiovox
Eija Vilpas on vuonna 1993 julkaistu näyttelijä Eija Vilppaan albumi.
Albumilla vierailee Vilppaan entinen aviomies näyttelijä Ville Virtanen kappaleessa "Mennään Mäntsälään" ja Mikko Kivinen kappaleessa "Kauhea kankkunen".
Kappaleet

Junttu juu – 2.47 (säv. Veikko Samuli, san. Jukka Itkonen, sov. Eero Lupari)
Prinsessa Seinäruusunen – 3.34 (säv. ja sov. Lupari, san. Lupari ja Aappo I. Piippo)
Lääkintälotta – 3.31 (säv. Veikko Lavi & Lupari, san. Lavi, sov. Lupari)
Mennään Mäntsälään – 3.05 (säv. Freeman, suom. san. Eija Vilpas)
Haitarinsoittajan haamu – 2.35 (säv. Pekka Hartonen, san. Itkonen, sov. Pekka Tegelman)
Tarina Seija Niemisestä – 3.06 (säv. Unto Mononen, san. M-L Mikkola, sov. Tegelman)
Karaoke, daisarit ja koppa keppanaa – 2.32 (säv. ja san. Juice Leskinen, Eero Lupari)
On maailmassa kaikki lainaa – 3.18 (säv. Hartonen, san. Piippo, sov. Tegelman)
Kotijoukkojen komentaja – 3.12 (säv. Lupari, san. Vexi Salmi, sov. Heikki Keskinen & Lupari)
Isoäiti ihme on – 2.58 (säv. ja san. Juha Vainio, sov. Lupari)
Kateus, kateus – 4.09 (säv. ja sov. Lupari, san. Itkonen & Lupari)
Kauhea kankkunen – 2.28 (säv. Kari Aava, san. Vainio, sov. Keskinen & Lupari)
Onnea tuplaten – 3.50 (säv. ja san. Lavi, sov. Lupari)
Aiheesta muualla

Eija Vilpas-albumi Suomen äänitearkiston tietokannassa[vanhentunut linkki]
Biancaneve

| Biancaneve Oy |
| --- | --- |

Tunnuslause:  Yksilölliset ja näyttävät asut urheiluun ja esiintymiseen
Yritysmuoto:  osakeyhtiö
Perustettu:  2006
Toimitusjohtaja:  Elina Loueranta
Kotipaikka:  Tampere, Suomi
Toimiala:  Muoti
Tuotteet:  Vaatteiden suunnittelu ja valmistus
Kotisivu:  biancaneve.fi
Infobox OKVirheellinen NIMI-arvo: 
Biancaneve Oy on suomalainen vaatetusalan yritys, joka suunnittelee ja valmistaa urheiluvaatteita sekä esiintymisasuja.
Yritys tuli tunnetuksi alun perin taitoluisteluasujen valmistajana, joita se on valmistanut esimerkiksi Kiira Korvelle , Laura Lepistölle ja Marigold Ice Unitylle sekä Nelosen Dancing on Ice-ohjelmaan.
Nykyään Biancaneve valmistaa paljon kilpailuasuja myös fitness-urheilijoille ja on Suomen suurin[lähde? ] fitness-bikinivalmistaja. Myös monien muiden lajien edustajat käyttävät yrityksen valmistamia esiintymisasuja, kuten esimerkiksi Jokerien KHL-Cheerleaderit .
Vuosien varrella Biancaneve on valmistanut asuja myös esimerkiksi Linnanjuhliin, joissa luomuksia on nähty mm. Kiira Korven , Laura Lepistön ja Satu Taiveahon päällä. Lisäksi yritys on valmistanut asukokonaisuudet Miss Universe kilpailuun Viivi Pumpaselle[lähde? ], Sara Chafakille ja Lotta Hintsalle.
Syksyllä 2013 Biancaneve julkaisi naisille suunnatun Bfit-urheiluvaatemalliston Nordic Fitness Expossa. Malliston tuotteita myydään tällä hetkellä kivijalkamyymälöissä Suomessa, Virossa ja Venäjällä sekä EU:n laajuisesti englanninkielisen verkkokaupan kautta.
Huhtikuussa 2014 Biancaneve osallistui Saksassa järjestettyihin FIBO-kuntoilu- ja terveysmessuihin osana Suomen Team Finland -osastoa.
Aiheesta muualla

Yrityksen sivusto (Arkistoitu – Internet Archive)
Elektra-kompleksi

Elektrakompleksi on psykoanalyysin mukaan tyttären torjuttu seksuaalinen kiintymys isäänsä, oidipuskompleksin rinnakkaisilmiö. Molempiin komplekseihin liittyy ambivalentteja rakkauden ja vihan tunteita vastakkaista sukupuolta edustavaa vanhempaa kohtaan, mutta tytöllä tunteet kohdistuvat isän ja hänen peniksensä kautta alkuperäiseen rakkauden kohteeseen eli äitiin. Käsitteen kehitti alun perin Sigmund Freud, mutta nykyisen nimen kompleksille antoi hänen aikalaisensa Carl Jung. Nimi tulee kreikkalaisen mytologian Elektrasta, Klytaimnestran ja Agamemnonin tyttärestä.
Bianchi Bisiklet

Bianchi Bisiklet on turkkilainen yritys, joka valmistaa polkupyöriä.
Bianchi Bisikletin pääjohtaja on Ovadya Sarda. Yritys valmistaa polkupyöriä Manisassa, joka sijaitsee 40 kilometrin etäisyydellä Izmiristä. Vuonna 2000 avatun tehtaan vuosituotanto on noin 350 000 polkupyörää. Tehtaalla työskentelee 340 työntekijää.
Suurin osa polkupyöristä menee vientiin. Tehdas voi viedä polkupyöriä Euroopan unionin alueelle tullivapaasti, koska pyörissä on paljon eurooppalaisia osia.
Bianchi Bisiklet ei ole tekemisissä kansainvälisesti tunnetun polkupyörämerkin Bianchin kanssa. Yrityksen nimi on perua yrityskaupoista vuodelta 1997, jolloin Sarda Group osti Turkin tehtaan Bianchi-polkupyöriä valmistaneelta italialaiselta Piaggiolta. Bianchi Bisiklet valmistaa kotimaansa Turkin markkinoille Bianchi-merkkisiä polkupyöriä.
Vuonna 2005 Bianchi Bisiklet osti tunnetun italialaisen polkupyörämerkin Atalan tuotemerkin, jälleenmyyjäverkoston ja varaston.
Bianchi Bisikletin valmistamia polkupyöriä myydään ainakin Suomessa ja Isossa-Britanniassa Sarda-tuotemerkillä.
Aiheesta muualla

Yrityksen sivusto (turkiksi)
Ayrton Sennan patsas (Imola)

| Ayrton Sennan patsas> Monumento ad Ayrton Senna |
| --- | --- |

Osoite:  6 Via Atleti Azzurri d’Italia, Imola 44026
Sijainti:  Parco delle Acque Minerali
Koordinaatit:  44.3416°N, 011.7060°E
Valmistumisvuosi:  1997
Suunnittelija:  Stefano Pierotti
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ayrton Sennan patsas (ital. Monumento ad Ayrton Senna) on patsas Imolassa Acque Minerali -puistossa lähellä Tamburellon mutkaa Autodromo Enzo e Dino Ferrarin autoradalla, jossa Ayrton Senna ajoi ulos ja kuoli vuonna 1994. Patsaan on suunnitellut Stefano Pierotti ja se julkistettiin 26. huhtikuuta 1997.
Patsas on valmistettu kivestä ja pronssista, ja siinä lukee lainaus Sennalta: ”Credo di essere molto lontano da una maniera di vivere che mi piacerebbe”.
Ekhiabhi Okodugha

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ekhiabhi Sunday Okodugha
Syntymäaika: 10. joulukuuta 1988 (ikä 35)
Syntymäpaikka: Lagos, Nigeria
Pelipaikka: oikea laitahyökkääjä
Pituus: 182 cm
Seura
Seura: P-Iirot
Junioriseurat
: Pepsi Football Academy
: FC Ebedei
Seurat
| Vuodet | Seura | O | (M) |
| 2007–2008 | KuPS | 42 | (4) |
| 2009 | RoPS | 26 | (6) |
| 2010–2013 | IFK Mariehamn | 33 | (7) |
| 2014 | FC Åland | 5 | (4) |
| 2014 | KPV | 1 | (0) |
| 2014 | JIK | 2 | (0) |
| 2014 | ESC | 7 | (4) |
| 2015 | SoVo | 14 | (1) |
| 2015– | P-Iirot | 0 | (0) |
| Yhteensä | Yhteensä | 130 | (26) |
 Seurajoukkueuran tilastot kattavat vain kansalliset sarjat, päivitetty 13. elokuuta 2015.
Ekhiabhi Sunday Okodugha (s. 10. joulukuuta 1988 Lagos, Nigeria) on nigerialainen jalkapalloilija, joka edustaa Kakkosessa pelaavaa Pallo-Iiroja. Hän on pelipaikaltaan oikea laitahyökkääjä tai laitapuolustaja.
Okodugha aloitti jalkapallon kotikaupunkinsa Pepsi Football Academyssä. Vuonna 2005 hän harjoitteli englantilaisen Bolton Wanderersin kanssa.
Keväällä 2007 Okodugha teki kaksivuotisen sopimuksen KuPSin kanssa. Hän avasi maalitilinsä KuPS:n kolmannessa Ykkösen ottelussa, vieraissa 13. toukokuuta 2007 Klubi 04:ää vastaan. Kaudella 2007 Okodugha pelasi Ykkösessä yhteensä 23 ottelussa, viimeistellen kaksi maalia.
Kaudeksi 2008 KuPS nousi Veikkausliigaan. Debyyttikaudellaan Veikkausliigassa Okodugha pelasi 19 ottelua. Hänet otettiin vaihtoon kesken pelin niissä 12 kertaa. Ensimmäisellä Veikkausliigakaudellaan Okodugha teki kaksi maalia ja antoi kaksi maalisyöttöä. Kauden 2008 jälkeen hän neuvotteli KuPSin kanssa uudesta pelaajasopimuksesta, mutta pelaaja ja KuPS eivät päässeet ehdoista yhteisymmärrykseen. KuPS tarjosi Okodughalle kahden vuoden jatkosopimusta, mutta hän olisi ollut valmis tekemään vain vuoden mittaisen jatkosopimuksen. Okodugha ehti edustaa KuPS:aa sarjaotteluissa 42 kertaa, tehden neljä maalia.
Okodugha solmi sopimuksen Rovaniemen Palloseuran edustusjoukkueen kanssa helmikuussa 2009. Hän teki debyyttinsä edustusjoukkueessa 21. helmikuuta 2009 Liigacupin pelissä Jyväskylän Jalkapalloklubia vastaan. Heinäkuussa 2009 Okodugha teki pääsarjauransa ensimmäisen hattutempun FF Jaroa vastaan.
Blue Flame

| Blue Flame |
| --- | --- |
 Blue Flame Goodwoodissa 2007
Yleiset tiedot
Luokka:  Nopeusennätysajoneuvo
Kuljettajat:  Gary Gabelich
Teknisiä tietoja
Polttoaine:  nestekaasu
Moottori:  Reaction Dynamics / Galaxy Manufacturing
Kilpailuhistoria
Blue Flame on Yhdysvalloissa suunniteltu rakettimoottoriauto, joka piti maanpinnan nopeusennätystä hallussaan vuodesta 1970 vuoteen 1983.
Bon Appétit (kappale)

| ”Bon Appétit” Katy Perry ft>  Migos |
| --- | --- | --- |

Singlen tiedot
 Albumilta: Witness
 Julkaistu: 28. huhtikuuta 2017
 Formaatti: digitaalinen lataus, suoratoisto
 Tuottaja(t): Max Martin, Shellback, Oscar Holter
 Tyylilaji: dance-pop, trap, elektroninen musiikki
 Kesto: 03.47
 Levy-yhtiö: Capitol Records
Katy Perryn muut singlet
| ”Chained to the Rhythm” 2017 | ”Bon Appétit” 2017 | ”Swish Swish” 2017 |
Migosin muut julkaisut
| ”Peek a Boo” 2017 | ”Bon Appétit” 2017 | ”Body” 2017 |
Bon Appétit on yhdysvaltalaisartisti Katy Perryn kappale, jolla vierailee myös yhdysvaltalainen hip hop-kolmikko Migos. Sen julkaisi Capitol Records Perryn viidennen, Witness-studioalbumin toisena singlenä 28. huhtikuuta 2017. "Bon Appétit" on lajityypiltään dance-pop ja trap-pop kappale, jonka sanat kertovat ruokaan liittyvästä kaksimielisestä suuseksistä. Kappaleen ovat sanoittaneet Perry, Quavious Marshall, Kirsnick Ball, Kiari Cephus, Max Martin, Karl Schuster, Oscar Holter ja Ferras Alqaisi. Kappaleen tuotannosta vastasivat puolestaan Martin, Schuster ja Holter.
Kappaleelle on toteutettu myös Dent De Cuirin ohjaama musiikkivideo, joka julkaistiin 12. toukokuuta 2017. Videolla nähdään kun Perryä valmistetaan "ruuaksi" ja tarjoillaan ateriana. "Bon Appétit" on ollut kaupallisesti kohtalainen menestys, sen päästyä singlelistan viiden parhaan joukkoon Bulgariassa ja Israelissa sekä kahdenkymmenen parhaan joukkoon Belgiassa, Kanadassa ja Panamassa.
Käännös suomeksi
Ealing Studios

Ealing-studioiden ensimmäinen rakennus, nykyinen hallintorakennus The White Lodge.
Ealing Studios on brittiläinen televisio- ja elokuvatuotantoyhtiö ja studiokokonaisuus Ealingin kaupunginosassa läntisessä Lontoossa. Studiot tulivat tunnetuiksi erityisesti 1950-luvun taitteen komediaelokuvista kuten Varastin miljoonan, Naisentappajat, Viskiä, viskiä!, Kruunupäitä ja hyviä sydämiä, Mies valkoisessa puvussa ja Passi Pimlicoon. Ne tuotti yleensä Michael Balcon.